ଗୁଲାମ ଅଲି (ଗାୟକ)
ଉସ୍ତାଦ ଗୁଲାମ ଅଲି ଖାନ (; ୫ ଡିସେମ୍ବର ୧୯୪୦) ପଟିଆଲା ଘରାନାର ଜଣେ ପାକିସ୍ଥାନୀ ଗଜଲ ଗାୟକ । ସେ ହିନ୍ଦୀ ଚଳଚ୍ଚିତ୍ରରେ ମଧ୍ୟ ପ୍ରଚ୍ଚଦପଟ୍ଟ ଗାୟକ ଭାବରେ କାର୍ଯ୍ୟ କରିଛନ୍ତି ।  ସେ 'ବଡ଼େ ଗୁଲାମ ଅଲି ଖାନ'ଙ୍କର (Bade Ghulam Ali Khan) (elder Ghulam Ali Khan) ଜଣେ ଶିଷ୍ୟ । ବଡ଼େ ଗୁଲାମ ଅଲି ଖାନଙ୍କର ଦୁଇ ଭାଇ ବରକତ ଅଲି ଖାନ ଓ ମୁବାରକ ଅଲି ଖାନଙ୍କଠାରୁ ମଧ୍ୟ ଗୁଲାମ ଅଲି ପ୍ରଶିକ୍ଷଣ ନେଇଥିଲେ । 

ସର୍ବକାଳୀନ ଲୋକପ୍ରିୟ ଗଜଲ ଗାୟକମାନଙ୍କ ମଧ୍ୟରେ ଗୁଲାମ ଅଲିଙ୍କୁ ସ୍ଥାନ ମିଳେ । ତାଙ୍କର ଗୀତ ଗାଇବାର ଶୈଳୀ ଅତୁଳନୀୟ ଯେହେତୁ ସେ ହିନ୍ଦୁସ୍ଥାନୀ ଶାସ୍ତ୍ରୀୟ ସଙ୍ଗୀତ ସାଥିରେ ଗଜଲର ମିଶ୍ରଣ କରିପାରୁଥିଲେ ଯାହା ଅନ୍ୟାନ୍ୟ ଗାୟକମାନେ କରିପାରୁନଥିଲେ । ପାକିସ୍ଥାନରେ ସେ ଅତ୍ୟଧିକ ଜନପ୍ରିୟ ଥିଲେ ଓ ତା ସଙ୍ଗେ ଭାରତ, ନେପାଳ, ବଙ୍ଗଳା ଦେଶ, ସଂଯୁକ୍ତ ରାଷ୍ଟ ଓ ମଧ୍ୟ ପୂର୍ବ ଦେଶମାନଙ୍କରେ ମଧ୍ୟ ଲୋକପ୍ରିୟ ଥିଲେ ।

ଶିବ ସେନାଙ୍କ ପ୍ରତିବାଦ ଯୋଗୁ ୨୦୧୫ ମସିହାର ତାଙ୍କ ସଙ୍ଗୀତ ପ୍ରଦର୍ଶନ ରଦ୍ଦ କରିଦିଆଗଲା ।  ଏହା ପରେ ସେ ଦିଲ୍ଲୀ ମୁଖ୍ୟମନ୍ତ୍ରୀ ଅରବିନ୍ଦ କେଜରିୱାଲ, ପଶ୍ଚିମ ବଙ୍ଗର ମୁଖ୍ୟ ମନ୍ତ୍ରୀ ମମତା ବାନର୍ଜୀ ଓ ଉତ୍ତର ପ୍ରଦେଶ ମୁଖ୍ୟ ମନ୍ତ୍ରୀ ଅଖିଳେଶ ଯାଦବଙ୍କଠାରୁ ନିମନ୍ତ୍ରଣ ପାଇଥିଲେ  । ରଦ୍ଦ ହେବା ପରେ ମଧ୍ୟ ସେ ଭାରତର ଲକ୍ଷ୍ନୌରେ, ଦିଲ୍ଲୀ, ତ୍ରିଭାନ୍ଦ୍ରମ ଓ କୋଜିକୋଡ଼ରେ ପ୍ରଦର୍ଶନ ଜାରି ରଖିଥିଲେ ।

୨୦୧୫ ମସିହାର ଏକ ସମ୍ବାଦ ଅନୁସାରେ, ଗୁଲାମ କ‌ହିଥିଲେ ଯେ ଭାରତରେ ପରିସ୍ଥିତି ନବଦଳିଲା ପର୍ଯ୍ୟନ୍ତ ସେ ଭାରତରେ ସଙ୍ଗୀତ ପରିବେଷଣ କରିବେ ନାହିଁ

ଆଧାର

ଗାୟକ
୧୯୪୦ ଜନ୍ମ
ଜୀବିତ ବ୍ୟକ୍ତି